**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 13 /05/2020**

**Αριθ. Πρωτ. : 8480**

ΑΠΟΣΠΑΣΜΑ

Από το πρακτικό της αριθμ. 15ης /Tακτικής με τηλεδιάσκεψη Συνεδρίασης

της Οικονομικής Επιτροπής Δήμου Λεβαδέων

Αριθμός απόφασης : 94

**Περίληψη**

**΄Εγκριση 1ου Ανακεφαλαιωτικού Πίνακα και 1ου ΠΚΤΝΜΕ του έργου : «ΜΟΥΣΕΙΟ ΠΟΛΙΤΙΣΜΟΥ ΔΗΜΟΥ ΛΕΒΑΔΕΩΝ».**

Στη Λιβαδειά σήμερα 5η Μαϊου 2020 ημέρα Τρίτη , ώρα 13:30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19», ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 7745/30-4-2020 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα οκτώ (8) ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος

3. Δήμου Ιωάννης (Aπoχώρησε στο 1o

ΘΗΔ προσήλθε στο 3ο ΘΗΔ)

4. Καράβα Χρυσοβαλάντου – Βασιλική

5. Μερτζάνης Κωνσταντίνος

6.Καπλάνης Κωνσταντίνος

7 Μπράλιος Νικόλαος (Aπών στο 12o ΘΗΔ)

8. Καραμάνης Δημήτριος

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

Χρέη γραμματέως εκτέλεσε η Προϊσταμένη του Τμήματος Υποστήριξης Πολιτικών Οργάνων Κων/να Τσιτσοπούλου-Ρήγα

**…………………………………………………………………………………………………………………………**

Εισηγούμενος το 8ο θέμα της ημερήσιας διάταξης έθεσε υπόψη των μελών της Οικονομικής Επιτροπής το με αριθ. πρωτ. 7561/27-4-2020 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται :

1. *Με την υπ΄ αριθμό 512/2017 Απόφαση του Δημοτικού Συμβουλίου εγκρίθηκε η υπ’ αριθμ. 165/17 τεχνική μελέτη του έργου προϋπολογισμού 800.000,00 € (Με Φ.Π.Α).*
2. *Με την υπ’ αριθμόν 178 / 2018 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του έργου. Η ημερομηνία ηλεκτρονικής αποσφράγισης των προσφορών ήταν η 01-06-2018 .*
3. *Με την υπ’ αριθμό 20/2019 απόφαση της Οικονομικής Επιτροπής του Δήμου Λεβαδέων ( ΑΔΑ: 7ΖΣ6ΩΛΗ-8ΡΘ), κατακυρώθηκε ο διαγωνισμός του έργου στον οικονομικό φορέα «ΓΕΩΡΓΙΟΣ Β. ΤΣΙΝΑΣ- ΒΑΣΙΛΕΙΟΣ Κ. ΞΩΛΙΑΣ Α.Τ.Ε» με ποσοστό μέσης τεκμαρτής έκπτωσης 55,44% στις τιμές του τιμολογίου της μελέτης.*
4. *Ο έλεγχος νομιμότητας της ως άνω απόφασης έγινε με το αρ. πρωτ. 253/27689/22.02.19 έγγραφο της Αποκεντρωμένης Διοίκησης Θεσσαλίας – Στερεάς Ελλάδας (ΑΔΑ:60Δ2ΟΡ10-ΕΔΟ) .*
5. *Η σύμβαση του έργου συνολικού ποσού 358.508,44 € με Φ.Π.Α. υπεγράφη στις 08/05/2019 (19SYMV004910183 2019-05-08).*
6. *Η συνολική προθεσμία του έργου είναι δώδεκα (12) μήνες, ήτοι λήξη εκτέλεσης αυτού 08/05/2020.*

*Το έργο χρηματοδοτείται από τη ΣΑΕ 055 του Προγράμματος Δημοσίων Επενδύσεων (ΠΔΕ) με κωδικό MIS 2017ΣΕ05500004 (Κ.Α. 61/7311.002).*

*Β. ΠΕΡΙΓΡΑΦΗ ΤΟΥ ΕΡΓΟΥ*

*Αντικείμενο της τεχνικής μελέτης του έργου είναι η διαμόρφωση του ισόγειου χώρου του κτιρίου της Νεροτριβής σε πινακοθήκη του Δήμου Λεβαδέων, προκειμένου να «στεγασθεί» και να εκτεθεί μόνιμα, η σημαντική συλλογή των ζωγραφικών πινάκων Λαζαρή.*

#### *Το ισόγειο του κτιρίου επικοινωνεί με εσωτερική σκάλα με το υπόγειο του κτιρίου το οποίο περιλαμβάνει τμήμα ισογείου και στο οποίο θα εξακολουθεί να στεγάζεται το Λαογραφικό Μουσείο Λιβαδειάς, καθώς και αίθουσα Εικονικής Πραγματικότητας. Οι χώροι υγιεινής του κτιρίου, που βρίσκονται στο υπόγειο, θα ανακαινιστούν, ενώ θα κατασκευαστεί εκεί και χώρος υγιεινής για Άτομα Με Ειδικές Ανάγκες. Η πρόσβαση των ΑΜΕΑ στο υπόγειο του κτιρίου θα γίνεται από την εξωτερική νότια είσοδο του Λαογραφικού Μουσείου με τοποθέτηση ειδικών αναβατόριων κλίμακας στην εξωτερική σκάλα πρόσβασης η οποία βρίσκεται στον περιβάλλοντα χώρο του κτιρίου και είναι εύκολα προσβάσιμη από τους ΑΜΕΑ αλλά και στην εσωτερική σκάλα του Λαογραφικού Μουσείου.*

*Γ. ΑΙΤΙΟΛΟΓΗΣΗ ΤΟΥ 1ου Α.Π.Ε.*

*Ο 1ος Ανακεφαλαιωτικός Πίνακας συντάχθηκε προκειμένου 1) να εγκριθούν οι αυξομειώσεις των ποσοτήτων των εργασιών και 2) να συμπεριλάβει έξι (6) νέες εργασίες που κρίθηκαν αναγκαίες για την ολοκλήρωση και αρτιότητα του έργου και δεν είχαν προβλεφθεί κατά τη σύνταξη της μελέτης .*

*Ο παρών 1 Ανακεφαλαιωτικός Πίνακας συνοδεύεται από το 1ο Π.Κ.Τ.Μ.Ν.Ε, το οποίο περιλάβει έξι (6) νέες εργασίες.*

*Δ. ΟΙΚΟΝΟΜΙΚΑ ΣΤΟΙΧΕΙΑ*

*Ο παρών 1ος Ανακεφαλαιωτικός Πίνακας Εργασιών βρίσκεται σε ισοζύγιο με την αρχική σύμβαση και ανέρχεται στο ποσό των 358.508,44 € εκ των οποίων 289.119,71 € για εργασίες και 69.388,73 € για ΦΠΑ.*

*Με τον παρόντα 1ο Ανακεφαλαιωτικό Πίνακα Εργασιών δεν προβλέπεται η χρήση των επί έλασσον δαπανών .*

*Για την τιμολόγηση των νέων εργασιών συντάχθηκε το 1ο Π.Κ.Τ.Μ.Ν.Ε.*

*Η δαπάνη των νέων εργασιών ποσού*  *3.716,02 €, (συμπεριλαμβανομένου του 18%), καλύφθηκε με ανάλωση μέρους των απρόβλεπτων δαπανών της αρχικής σύμβασης.*

*Με τον παρόντα 1ο Ανακεφαλαιωτικό Πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016.*

*Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά τη διάρκειά τους. Αυξομειώσεις εργασιών - Νέες εργασίες », του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ.*

*Κατόπιν των ανωτέρω προτείνεται στην Οικονομική Επιτροπή να αποφασίσει :*

*την έγκριση του 1ου Ανακεφαλαιωτικού πίνακα συνολικής δαπάνης 358.508,44 € καθώς και του 1ου Π.Κ.Τ.Μ.Ν.Ε, για την εκτέλεση του έργου :* ***«ΜΟΥΣΕΙΟ ΠΟΛΙΤΙΣΜΟΥ ΔΗΜΟΥ ΛΕΒΑΔΕΩΝ».***

Η Οικονομική Επιτροπή αφού έλαβε υπόψη της:

-Το υπ΄αριθμ*.* πρωτ. 7561/27-4-2020 έγγραφο της Δ/νσης Τεχνικών Υπηρεσιών του Δήμου  *,* που είχε διανεμηθεί

-Τις διατάξεις του άρθρου 3 παρ. ιδ του Ν. 4623/2019

-Τον 1ο Ανακεφαλαιωτικό Πίνακα και 1ο Π.Κ.Τ.Μ.Ν.Ε. του έργου καθώς και την αιτιολογική έκθεση που τον συνοδεύει, που είχαν διανεμηθεί.

-τις διατάξεις του άρθρου 156 του Ν 4412/2016

-Την από 14-3-2020 Πράξη Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19(ΦΕΚ Α΄64).

-Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

- Την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών

-Την με αριθμ. Πρωτ 1822/16-3-2020 (ΑΔΑ:ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης

-Την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .

-Τις διατάξεις των άρθρων 72 και 75 του Ν.3852/2010, όπως τροποποιήθηκαν και ισχύουν.

-Την μεταξύ των μελών συζήτηση

-Την θετική ψήφο όλων των μελών της επί του θέματος όπως αυτό δηλώθηκε διά ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον 1ο Ανακεφαλαιωτικό Πίνακα Εργασιών του έργου: **«ΜΟΥΣΕΙΟ ΠΟΛΙΤΙΣΜΟΥ ΔΗΜΟΥ ΛΕΒΑΔΕΩΝ»,** ο οποίος ανέρχεται στο ποσό των 358.508,44 € και βρίσκεται σε ισοζύγιο με την αρχική σύμβαση καθώς και τον 1ου Π.Κ.Τ.Μ.Ν.Ε. αυτού.

Η παρούσα απόφαση πήρε αριθμό 94/2020.-

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΠΙΣΤΟ ΑΠΟΣΠΑΣΜΑ

ΤΑ ΜΕΛΗ Λιβαδειά 13-5-2020

1. Καλογρηάς Αθανάσιος Ο ΠΡΟΕΔΡΟΣ

2. Μερτζάνης Κωνσταντίνος

3. Καράβα Χρυσοβαλάντου - Βασιλική

4. Καπλάνης Κωνσταντίνος

5. Μπράλιος Νικόλαος

6. Καραμάνης Δημήτριος ΙΩΑΝΝΗΣ Δ. ΤΑΓΚΑΛΕΓΚΑΣ ΔΗΜΑΡΧΟΣ ΛΕΒΑΔΕΩΝ